Josepa Ribera Vallès: de maig 2009\nHi havia mig vas de Coca-cola i se l'ha fotut el marsupiani.\nEl marsupilami és l'animal que acompanya l' Espiru\nen les seves policíaques aventures.\nTé una cua, llarga, llarga, que doblega i nua cada cop...\nper fer la traveta als dolents.\nEls dolents porten gavardina i barret ensenyorat.\nL'Espiru i el Fantàstic acaben marxant amb barca,\ni de vegades ens fan anar fins al Pol Nord.\nNo res, no passa res !\nArriba en Tintín i ens salva\ni el capità es pren un vas de rom.\nL' Astèrix s'ho mira, i ens confon per romans...\ni el seu company l' Obelix agafa un menhir,\ni ens el vol posar a l'ull ..sort del bon savi !\nque també decideix donar-nos "poció-màgica"\ndel líquid meravellós, per augmentar la nostra força !.\nHi havia mig vas de Coca-cola, i ho veuen l'Olívia i el Popeye..\nque se l' ha pres, com si fossin espinacs !.\nper això el Tom i el Jerry s' estan fent un tip de riure,\ni els néts de l'anec Donald, li posen a punt una entremaliadura.\nTot plegat, la Daisy i el Mickey\nes començaven a enamorar.\nConills i ànecs, cocodrils, lleons, dimonis, óssos,\nnines de drap i flors de paper...\nhan corregut darrera la Caputxeta,\ni mentre la Blancaneus es fa l'estreta,\nho han explicat tot a la Ventafocs.\nEl Gat amb Botes i el ratoli "si-us-plau",\ns' han trobat en una allau.\nI la rateta que escombrava l' escaleta\ncontinua tan presumideta, perquè ara vol conquerir\nel més gran dels tres porquets, i li cal posar-s'hi !.\nEl Vicky, el Tom Sawyer i el Superman\na nosaltres ens entabanaran.\nPer això quan jo llegia el Cavall Fort,\nja hi havia els Barrufets, que barrufaven fort.\nEl Patufet, Joan sense Por,\nHansel i Gretel, i Jan i Trencapins,\ncontinuen posant-se en tots els embolics.\nEl Vagabundo i la Dama ens saluden amb pijama !\ni els Dàlmates eixerits, proliferen i són petits.\nL'Alícia mira el món per un forat\ni Ali Babà i els quaranta lladres, ja s'han fugat !.\nEls tres reis d'Orient, mengen calent\ni el papa Noel, té muntanyes de pèl !.\nI en "Marcelino Pan y Vino".. tot, s'ho acaba per crospir !.\nEns ho explica tot content,\nel Petit Princep, amb veu innocent !.\nI ens ho acaben d'amanir,\nCarpanta, Mortadelo i Filemón, Zipi i Zape,\nla Petra, les germanes Gilda, Doña Urraca,\nels Ulises, el Profesor Frank de Copenhague,\ni tots els altres...\nque surten en munts de tebeos, i a cops a tres !\nEm deixava l'Snoopy, el Carlitos,\ni també la Mafalda,\nque amb cara de fàstic menja sopa i s'escalda !.\nI tots van donant la volta al món,\nEls grans ens diuen: bajanades..\ni de cop, en sentir-nos, els agafa son !.\nen Cru/1999, pag 102. Dedicat a les persones, que m'han demanat poder-ho "tornar a sentir", entenguem: llegint-lo ara...que ho passeu be !!!!!!!!!!!!!!\nel Barça !....català !! ??\ndeixeu-me dir avui abans, del GRAN PARTIT a Roma, que esperem els MOLT BARCELONISTES, (que segueixen lluint samarretes independentistes i parlen castellà, o sigui que “es mes que un club”...però no s’enrecorden que el “mes” hauria d’ésser per CATALUNYA...ara si !). Que el seu gran ídol JOSEP GUARDIOLA, parla sempre en català i defensa CATALUNYA, davant de TOT, TOTES incloses llengües, cultures...etc. QUE N’APRENGUE-HO !!!!!!!!!!!\ni el “conte-real”, que ens explica l’amic Manel...\nAixò d’aquí és una anècdota verídica i calenta d'avui mateix, que m'he trobat tornant de la feina a quarts de vuit del vespre. He entrat en un basar pakistanès a comprar xiclets. A dintre hi havia una dona d'uns trenta anys tirant a grassoneta i el botiguer, que a més anava vestit talment com si estigués a Islamabad, i que deuria tenir una edat semblant, tot i que molt més alt i prim. Hi he entrat sense dir res, he pres un paquet de xiclets i quan he anat a pagar el botiguer em diu: Vuitanta cèntims.\nLa dona respon: Muy bien, de algo te ha servido el curso de catalán.\nL’home no respon res i jo pago, recullo el canvi també sense dir res i just quan marxava amb presses sento la senyora que diu: Donde tienes los paños?\nEl botiguer respon: Al fons del corredor a la dreta.\nLa senyora s’exclama: Oshe, oshe, que si yo te hablo en castellano no me tienes de responder en catalán !\nEl paquistanès repeteix: Al fons del corredor al costat dels guants.\nI he marxat escopetejat perquè feia tard, però no sense abans estrènyer la ma al nou català d’origen pakistanès. En sortir encara he sentit com la dona li insistia al botiguer: ¡Pues más te habría valido dedicarte a aprender bien el español y no liarte con tonterías...!\nPublicat per Anònim a 10:19 Cap comentari:\nd' en Cru\n-portada. en Cru/1999-\ndibuix: Pere Bosch Morera\nEm queden pocs exemplars d'aquest llibre/recull dels meus poemes, que abraça des de els anys 70 fins alguns escrits darrers abans de la seva publicació. Avui he consegüit (eureka !) obrir el (ja obsolet) disquet de 3 i ½ on en el seu dia es va guardat tot, per imprimir els 500 ejemplars que em vaig auto-editar jo mateixa. Amb el pròleg de l'amic i admirat: Enric Casasses Figueres. Com que m’agradaria que tothom en pogués fer un tastet…sobretot els que no coneixeu els meus llibres !, mentre no aprenc i aprenc de posar-ho TOT, a aquest bloc d’alguna manera…! aquí en teniu la mostra !!\nQue res no em distregui\ndel que vull dir,\nni res em destorbi\ndel que em rebota\n-pas a pas-\nSí ésser una salvatge, vol dir:\n-Emocionar-se sense mesura.\n-Sincerar-se sense recança.\n-Sentir sense final.\n-Estimar perquè sí.\nDemostrar-ho sense por.\nEquivocar-se. Perdonar. Caure. Redreçar-se.\nRectificar. I tornar a equivocar-se.\nSÍ. Sóc una salvatge.\nLa barana dels desitjós.\nEl poder d’estar acabat.\nLa flama dels desitjós.\nEl poder s’està acabant.\nEstava fregant plats.\nSeria com dir que estava en una incidència femenina…\n-Si això pogués classificar-se d’incidència-\nAh, no !, que hi ha homes que també en fregen…dius?.\nEn altre temps, t’hauria dit que m’en presentessis un !\nPerò ara, ja tenim un rentaplats a casa !.\nQue es la millor manera d’acabar amb el tema: sexes i feines...!\nBe, podem seguir...arremangada de braços, mànigues amunt ara !\nPenso en el context i posteritat, implicació, perill\ni grau màxim de la “parauleta”.\nEm nego a rentar plats, de nou !.\nFarem coses mes sucoses ?\nVivim les dones...d’això ?. Segons com...si !\nCuixes a la vista, vida que llencem al buit.\nel mateix lloc on fa pudor de peix podrit...\non vam florir i per on vam aparèixer a aquest món.\nNo os ho he sabut dir mes poètic !\nS’ens van acumular els plats diaris...\nAnys de conxorxa amb les veïnes,\nAnys de lluita, preparant-se a pujar graons grans de múltiples escales !.\nHistories aburrides i quotidianes...\nNo, no he vingut aquí a reivindicar res !.\nCada un, os haureu de fer la vostra pel•lícula !.\nm’en aniré...i hauré de tornar les vegades que faci falta !.\n15-5-2009 (llegit a: Poesia i Cava), poema/“divertimento”, m’encanta fer-ne...no hi ha res millor que enriuressen de la pròpia ombra...\nTal com ja os vaig anunciar, el divendres passat dia 15 de maig, la poetessa Laia Noguera, Albert Roig i jo mateixa, vam estar fent lectura i recital de poesia a la Cava Gramona, un acte molt acollidor amb un nombrós públic assistent, al que vull agrair el caliu que ens va donar i que s’hi percebia. La poesia de Laia Noguera, amb molt de carinyo escrita, breu e intensa en les expressions utilitzades i recitada i llegida en la seva veu dolça i harmoniosa a l’hora. Albert Roig, ens va llegir amb el seu accent tortosí poesia d’altres i seva, contundent i ferma en l’escrit i l’expressió. Un acte molt agradable en el que penso que tots ens hi vam sentir molt be.\nUna idea: hi trobo a faltar en tots els recitals/lectures que assisteixo, i també en aquest...que es dones al públic poesies impreses o una referència d’on son localitzables: poesies, escrits, llibres o altres de la gent que així coneixem, i potser molts voldríem conèixer o recordar mes.\nGràcies Santi i a l’Ajuntament de Sant Sadurní d’Anoia, per donar a conèixer en el marc incomparable de les seves múltiples caves, aquesta forma d’expressió i a qui la popularitzem, i que es tan poc coneguda, i reconeguda.\nPublicat per Anònim a 11:17 1 comentari:\nllum d'oli antic)\nHe trobat els teus ulls pendents de mi\nJoia i felicitat que jo també necessito.\nPublicat per Anònim a 19:29 Cap comentari:\nAquí tenim la pubilla de Piera, que ho serà fins el setembre del 2009. I ara també la pubilla de la Catalunya Central: Anoia, Bages, Berguedà, Osona i Solsonès, que ho serà fins el maig del 2010. Es la: IRIS LLOP MANGA. Una bona representant de la nostra terra. Culta, simpàtica, espavilada, llesta, ben parlada...que mes podem demanar ?. FELICITATS GUAPA !!!!\nvolem saber quin es el seu "regne" ?\nPublicat per Anònim a 22:02 Cap comentari:\nno soc “barça”...lonista,\nperò m’agrada que els nostres guanyin !\n-copa, lliga, xampion-... ???\n"fa anys que no parlo amb la meva dona, no la vull interrompre"\nBodney Dangerfield, comic nord-americà\ni la meva pregunta:\ncom som tots plegats ?, temorosos ?, conformistes ?,pacients...?,\nno m'agrada el que la frase em fa pensar de tantes i tantes persones, que conec i no conec. val la pena que reflexionem...?\nPere Bosch Morera)\nCom el vent s’escridassen, m’escridassen.\nLliris blancs altius.\nalegria desbordant, rauxes vistoses i conquesta.\nEstan exposats i sempre d’aventura.\nFugen per camins diversos,\nEncomanen joia, esperit i somnis.\nLleugers, frívols, eteris, innocents.\nPetit quadro sense marc.\nVermell de fons...blanc, groc i verd a l’hora.\nD’aquest anys ença,\nsempre present, sempre presidint,\nI a casa !\nhe estat convidada i os convido !, a participar a les lectures de poesia, que en quatre sessions de divendres al vespre a les 22,30 h., comencen el dia 15 de maig a la població de Sant Sadurní d’Anoia. Em fa molta il•lusió de participar-hi. Friso per llegir poesia en veu alta i per tothom i també conèixer altres poetesses/poetes, prenen una copa de cava, amb els organitzadors i amb les persones que vinguin a escoltar-nos i acompanyar-nos. Una bona iniciativa per fer mes propera la poesia i qui l’escriu i llegeix en veu alta, que promociona i apadrina el poeta Santi Borrell Girò, i la regidoria de cultura d’aquell Ajuntament. Ja ho sabeu, si hi voleu venir allà ens podem veure !!!\nAquí si viu\nAquí si viu.\nSomnis encorats, respostes airades, esperes matutines i de nit.\nAlegries apresses, histories diferents e indiferents,\ncalfreds esperonats de frisances.\nAqui si viu.\nEspera, dol, correspondència de jocs, formules i formulismes.\nIntel•lectualitat de maneres. Actors i autors, d’obra diversa.\nParets silencioses que no parlen o no defrauden, mai.\nAlcen passions, es mouen els sons, amortiguen desitgos,\ncreuen mirades, criden esguards.\nDe per tot arreu...s’amunteguen flaires oloroses variades !.\nTal com ja os vaig anunciar, el divendres passat...\n"fa anys que no parlo amb la meva dona, no la vul...


A través de Brahms, Khatia Buniatishvili va seduir el públic de la Temporada Morabanc - FÒRUM.ad\nA través de Brahms, Khatia Buniatishvili va seduir el públic de la Temporada Morabanc\nOn: 17/02/18 5:27\nLa pianista Khatia Buniatishvili va captar el públic només al sortir a l’escenari, on amb el seu piano de cua i a través de Johannes Brahms (1833 – 1897) va seduir el públic de la 24ena Temporada de Música d’Andorra la Vella MoraBanc.\nPer què Brahms? , Doncs perquè Brahms, pianista i compositor era considerat pels seus contemporanis com a continuador de la tradició clàssica i de la primera generació romàntica, alhora que va tenir la mateixa catalogació dels seus antecessors i grans compositors del nivell de Johann Sebastian Bach (1685 – 1750) i Ludwig Van Beethoven ( 1770 – 1827) respectivament.\nEvidentment que la pianista és una gran admiradora de Johannes Brahms i va dedicar tota la primera part a la “Sonata en fa menor, opus 5”, una obra que s’inicia amb l’Allegro maestoso, sublim i que dona força a l’obertura del concert. “L’andante” li permet expressar-se lliurement per continuar amb l’Scherzo, que la intèrpret va brodar. “L’Intermezzo” completa la interpretació que culminaria amb el “Finale: allegro moderato”. Tota una exhibició interpretativa acompanyant les seves mans en moments a l’aire, per a seguidament tornar a reviure els moments àlgids del gran compositor i mestre del piano del segle XIX. De fet, la sonata que hem gaudit ara a la Temporada Morabanc, és considerada la millor de les tres sonates compostes per Brahms i on reflexa la clara influència de la música romántica i de manera especial ens apropa a Franz Schubert (1797 – 1828). S’ha d’afegir que” la sonata opus 5” representa per a Brahms la culminació d’un gènere en el qual l’autor no va tornar a incidir.\nNo sabem si la pianista georgiana ho va tenir difícil en els seus inicis, però sí que sabem que Brahms va haver d’ajudar-se en els seus estudis, treballant com a organista en diferents esglésies i fins i tot tocant el piano en algun cabaret. Més endavant i a través de la influència de Clara Schumann, Brahms, l’any 1857 va obtenir el càrrec de director dels Cors i professor de piano a la Cort de Lippe-Detmold (1856 – 1857). Després del 1862 es traslladaria a Viena per al càrrec de director de la prestigiosa ”SingAkademie”.\nAixò li va permetre dedicar-se durant tres anys a la composició i a l’estudi enmig d’una gran passió creativa i alhora compaginar-ho amb la composició simfònica i a la música de cambra. D’aquesta etapa s’ha de destacar el seu “Concert per a piano i orquestra opus 15” (1858) entre altres obres. L’any 1868 va compondre el “Rèquiem alemany”, una de les seves obres més complertes i uns anys després, compondria les seves quatre simfonies (1876 al 1885). Moriria a Viena l’any 1897 i en l’enyorança de Clara Schumann, que havia mort un any abans.\nRecuperant la pianista Khatia Buniatishvili, a la segona part, va tocar la transcripció per a piano realitzada per Mikhail Pletnev de la “Suite del Ballet Trencanous” de Tchaikovski (1840 – 1893). Pletnev, pianista, compositor i director d’orquestra rus, té una gran trajectòria i va ser distingit al seu dia amb el premi Estatal de la Federació russa, entre altres reconeixements.\nPer acabar el seu concert, i en aquesta segona part de la vetllada, Khatia Buniastishvili ens va oferir dues obres de Franz Liszt (1811 – 1886) : el “Mephisto Vals” i la “Rapsòdia Espanyola”, aquesta última amb reminiscències de la jota aragonesa. Tanmateix un bis va permetre gaudir una vegada més del seu estil característic.\nResumint, una nit perfecta amb les mans pianístiques d’una intèrpret de gran nivell que ha perfeccionat el seu saber pianístic a través de Johannes Brahms. I també ens va mostrar unes pinzellades d’altres grans autors com són Tchaikovski i Litszt, com hem dit abans.\nLa propera cita d’aquesta 24 a Temporada de Música i Dansa d’Andorra la Vellla Morabanc, serà el diumenge dia 4 de març (en horari de tarda) amb els “Virtuosos de la Filharmònica de Berlin”. Coincidint amb el centenari del naixement de Leonard Bernstein (1918 – 1990) que, entre altres obres, és l’autor dels musicals “Wonderfull Town” (1953) i “ West Side Story” (1957).\nPrevious Post: El SEP demana als pares que evitin portar els fills a l’escola durant la vaga\nNext Post: Lectura pels més menuts: Això no és una selva\nEl brahm no va seduir ningu i el Litz estava millor pero el piano de cua estava malament…. Quina vergonya. Piano mal accordat i una nota vibrant.


Bróquil gratinat amb Mantega Cadí DOP - Receptes - CADI | Llet, mantega, formatges...\nMentre posem un pot amb aigua mineral i una mica de sal a bullir, en un altre pot, fem un roux.\nTallem el bròquil tot mantenint els "arbrets", en reservem els "troncs" més gruixuts i els tallem a daus molt petits.\nEscaldem els "arbrets" 4 minuts i els traiem del foc amb una aranya. Després els posem dins d'un bol amb aigua freda i glaçons per tallar-ne la cocció.\nA la mateixa aigua de cocció dels "arbrets", hi escaldem durant 1 minut les tiges gruixudes del bròquil tallades a daus. Ho colem i ho passem en un bol amb un raig de vinagre de xerès i un d'oli. Ho reservem.\nBullim nata i llet amb un polsim de sal, 50 g de mozzarella i els quatre ous, prèviament bullits i ratllats.\nUn cop ha arrencat el bull, hi tirem el roux.\nNo deixem de remenar-ho.\nMuntem la safata amb el bròquil i la beixamel i hi tirem el que ens queda de mozzarella ben repartida per sobre. Ho posem a la part alta del forn, 6 minuts, a 220 graus.\nHo traiem del forn i hi afegim les tiges gruixudes i avinagrades que teníem reservades. Ho servim amb una mica de pebre blanc.\nBróquil gratinat amb Mantega Cadí DOP\n50 g de mantega Cadí DOP


Descobreix els secrets de l'elaboració d'un bon vi amb la família Álvarez Durán.\nHome » Visites guiades » Wine Tour Celler Álvarez Durán\nUs rebran a casa seva, al bell mig del poble de Porrera, on també tenen el celler, i amb ells passareu un matí molt especial descobrint les vinyes i el celler.\nLa visita comença amb una tranquil·la caminada pel bonic poble de Porrera fins a arribar a les seves finques, La Ràpita i el Fonellàs, on conreen diferents tipus de varietats de raïm per a elaborar diferents vins.\nEn Salus Álvarez us explicarà els treballs quotidians que fan a les vinyes, aprendreu a reconèixer algunes varietats de ceps i coneixereu l’element que distingeix el vi del Priorat de qualsevol altre vi del món: la llicorella.\nDesprés de veure les finques, tornareu al celler, on us mostraran les instal·lacions on elaboren el vi, a la planta baixa: on es premsa el raïm durant la verema, la sala on es fan els controls propis de la vinificació, els dipòsits de fermentació d’acer inoxidable i les barriques de fusta.\nAl segon pis, descobrireu la sala de barriques on el vi fa la seva criança i acabareu la visita al tercer pis amb un tast de vins dirigit de forma dinàmica, divertida i sensorial (3 vins més maridatge).


secundària – Pàgina 2 – Laberints brossians\n26 Juny 2013 18 Novembre 2016 Deixa un comentari\nSi voleu llegir poemes amb els vostres alumnes o bé preparar un recull literari, aquests són els poemaris més adequats.\nAntologia de poemes de revolta (1943-1978). Barcelona, Edicions 62 (El Cangur, 289), 2001.\nAntologia feta pel mateix autor l’any 1979 de poemes dispersos, de denúncia eufòrica, escrits la majoria durant els anys del franquisme. Molt interessant com a recull unitari per conèixer el Brossa més compromès políticament.\nPoemes escollits. Barcelona, Edicions 62 (Les millors obres de la literatura catalana 109), 1995.\nAntologia de caràcter temàtic que recopila poemes de diferents formes i èpoques sota el criteri temàtic.\nMemòria encesa o mosaic antològic. Barcelona, Editorial Barcanova, 1999.\nAntologia realitzada pel mateix Brossa, recollint poemes diversos ja publicats o bé inèdits, pertanyents a llibres encara no publicats en l’actualitat.\nA partir del silenci. Barcelona, Editorial Cercle de lectors i Galàxia Gutenberg, 2001.\nAntologia polimòrfica distribuïda en dos grans blocs: un dedicat a les diferents formes practicades per Joan Brossa i l’altre als eixos transversals o temàtics. És un recull adequat per orientar-se en la lectura de la magna obra del poeta.\nEls ulls de l’òliba. València, Editorial Tres i Quatre (Col·lecció Poesia 33), 1982.\nLlibre de sonets escrit el 1974, en què el poeta fa diverses experimentacions amb aquesta forma estròfica. És subversiu amb la forma i té propostes molt divertides.\nSonets a Gofredina. Barcelona, Edicions de la Magrana (Cotlliure 1), 1986.\nLlibre de sonets amorosos escrit el 1967. Tenen un to molt col·loquial i en molts és la veu de l’estimada qui parla.\nFurgó de cua. Barcelona, Editorial Quaderns crema, 1993.\nLlibre de sextines i sonets amb paraules rima escrits entre 1989 i 1991. Completa el llibre de Viatge per la sextina i inicia la línia més reflexiva de Brossa.\nSuite tràmpol o el compte enrere. Barcelona, Ediciones de la Rosa cúbica (La forma de la luz, 1), 1994.\nLlibre unitari de 1992, que consta de deu poemes encapçalats per xifres romanes ascendents precedits per xifres aràbigues descendents, on es parla del cicle vital humà i còsmic.\nLa clau a la boca. Barcelona, Editorial Barcanova, 1997.\nConjunt de 77 poemes que el poeta va arreplegar en motiu dels seus 77 anys. Els poemes són curts i estan en la darrera línia de Brossa de reflexió sobre la vida.\nSumari astral i altres poemes. Barcelona, Edicions 62 i Editorial Empúries (Poesia, 25), 1999.\nUn dels últims llibres publicats després de la mort de Joan Brossa. Conté poemes curts i d’altres reflexius sobre la vida i la mort.\nEl dia a dia (1988-1992). Barcelona, Edicions 62 (Poesia, 109), 2007.\nÚltim llibre editat pòstumament, amb textos inèdits. S’hi poden trobar poemes punyents, pel que fa al contingut social, i també d’altres de caire més reflexiu.\n5 Març 2013 21 Novembre 2016 Deixa un comentari\nUna mirada pedagògica a l’obra de Joan Brossa\n18 Desembre 2012 18 febrer 2016 Deixa un comentari\nLa contemporaneïtat de Joan Brossa possibilita un acostament de les noves generacions a la seva obra, gràcies a referències temàtiques i iconogràfiques properes en el temps. L’ús de la imatge o la grafia per expressar idees és proper al món actual, presidit pel missatge mediàtic, però a més, l’obra de Brossa força a la reflexió, perquè posa l’èmfasi en allò que hi ha al darrere del més evident.\nLa poesia visual de Joan Brossa camina cap a l’abstracció deixant de banda tot allò que és superflu per tal de comunicar els conceptes de la manera més pura possible. Aquest alliberament fa que els seus poemes visuals provoquin un fort impacte i reclamin el diàleg amb el receptor perquè és aquest qui acaba de donar sentit al poema. Per aquest motiu, treballar Joan Brossa a l’aula, tant a partir dels poemes de text com dels visuals o els objectes s’ha de convertir en una oportunitat de diàleg amb l’alumnat. Cadascú, des de les seves vivències, hi veurà un sentit o un altre: “El diàleg es desplega en mil plans diferents. Traieu-ne vosaltres mateixos el que més us plagui”. Brossa ens regala la llibertat d’interpretar de la mateixa manera que ell crea en llibertat: “Entenc que l’art, en general, és un acte de llibertat”. Per això mateix, interpretar poemes de Brossa o crear-ne a partir del que ell ha fet, no pot ser mai una imposició, sinó un exercici de la mateixa llibertat creadora.\nD’altra banda, Brossa fa poesia a través del joc, l’atzar, la ironia i l’humor. D’aquesta manera va presentant sota una nova mirada la realitat i ens invita a reflexionar-hi. La feina del professor, doncs, serà la de conduir l’alumne a través d’aquesta reflexió, perquè, tot seguint Brossa: “No es pot ensenyar com fer coses interessants. Per això el vertader professor és el que ensenya l’alumne a ésser ell mateix”. La primera orientació bàsica, doncs, és “cedir” la paraula a l’alumne i acompanyar-lo en la tasca d’interpretació i creació dels poemes.\nEn un segon estadi, caldria anar més enllà del sentit estricte del poema. El poema és el punt de partida per descobrir altres coses: qüestions socials, polítiques, històriques, aspectes de la quotidianitat, reflexions sobre l’acte de creació, la ciència o naturalesa, referents cinematogràfics, artístics, etc. El professorat ha d’aprofitar els temes i al·lusions dels poemes per convertir-los en una autèntica escola d’aprenentatge de la vida, de la història, de la llengua i de l’art i per afinar el sentit crític davant el que ens envolta. Brossa era un apassionat de la llengua i sempre la treballà amb rigor. Però, a més, reflectí en la seva obra una gran reflexió sobre el significat de les paraules. Usà a bastament el diccionari i, per aquest motiu, el treball dels poemes a l’aula hauria d’anar acompanyat de la consulta freqüent al diccionari. Així mateix, la passió per la llengua el portà a recollir en la seva obra una gran quantitat d’expressions populars, refranys, girs, etc. Sempre que el poema s’hi presti, cal formular propostes que explotin aquest tresor patrimonial que avui dia lamentablement s’està perdent.\nL’amplitud de temes i mecanismes que l’obra brossiana posa en joc permet connectar amb els gustos de l’alumnat i amb els objectius pedagògics de qualsevol dels nivells educatius. En qualsevol cas, creiem que el que no es pot perdre mai de vista en el treball amb poesia de Joan Brossa és l’aspecte lúdic i reflexiu alhora, que abraça la seva obra. El joc és un element fonamental per motivar l’alumnat, però sense oblidar mai l’altra faceta reflexiva, que ens permetrà fer créixer “intel·ligentment” el nostre alumnat.\n Presentació per a l’estrena d’Or i Sal al Palau de la Música Catalana, el 18 de març de 1961. Reproduïda a Vivàrium, Barcelona: Ed.62, 1972, p.34.\n Entrevista de M.Forasté: “Joan Brossa. Un poeta amb límits però sense dimensions”, El món núm.234 (17-10-1986).\n Declaracions al Diario de Mallorca (24-2-1994).


DIUMENGE XVIII DURANT L'ANY / Cicle A\nLectura primera Is 55,1-3\nVeniu i mengeu\nAixò diu el Senyor: «Oh tots els assedegats, veniu a l'aigua, veniu els qui no teniu diners, compreu i mengeu, compreu llet i vi sense diners, sense pagar res.\nPer què perdeu els diners comprant un pa que no alimenta, i malgasteu els vostres guanys en menjars que no satisfan? Escolteu bé, i tastareu cosa bona, i us delectareu assaborint el bo i millor. Estigueu atents, veniu a mi, i us saciareu de vida. Pactaré amb vosaltres una aliança eterna, els favors irrevocables promesos a David».\nLectura segona Rm 8,35.37-39\nRes de l'univers creat no serà capaç d'allunyar-nos de Déu\nque, en Jesucrist, ha demostrat com ens estima\nGermans, qui serà capaç d'allunyar-nos del Crist, que tant ens estima? Els contratemps, la por, les persecucions, la fam o la nuesa, els perills, la mort sagnant? De tot això en sortim fàcilment vencedors amb l'ajut d'aquell qui ens estima. Estic ben segur que ni la mort ni la vida, ni els àngels o altres poders, ni res del món present o del futur, ni els estols del cel o de les profunditats, ni res de l'univers creat no serà capaç d'allunyar-nos de Déu que, en Jesucrist, el nostre Senyor, ha demostrat com ens estima.\nAl·leluia Mt 5,4b\nEn aquell temps, quan Jesús rebé la nova de la mort de Joan Baptista, se n'anà amb una barca cap a un lloc despoblat. Així que la gent ho va saber el van seguir a peu des dels pobles. Quan desembarcà veié una gran gentada, se'n compadí i curava els seus malalts. Els deixebles, veient que es feia tard, anaren a dir-li: «Som en un indret despoblat i ja s'ha fet tard. Acomiadeu la gent. Que se'n vagin als poblets a comprar-se menjar». Jesús els respongué: «No cal que hi vagin. Doneu-los menjar vosaltres mateixos». Ells li diuen: «Aquí només tenim cinc pans i dos peixos». Jesús respongué: «Porteu-me'ls». Llavors ordenà que la gent s'assegués a l'herba, prengué els cinc pans i els dos peixos, alçà els ulls al cel, digué la benedicció, els partí i donava els pans als deixebles i ells els donaven a la gent. Tothom en menjà tant com volgué i recolliren dotze coves plens de les sobres. Els qui n'havien menjat eren tots plegats uns cinc mil homes, sense comptar-hi les dones i la mainada.


Programa YUZZ 2015 — Ajuntament de Tarragona\nEsteu aquí: Inici › Empresa › Programa EXPLORER › Programa YUZZ 2015\nQUÈ ÉS EL PROGRAMA YUZZ?\nYuzz és un concurs que promou el talent dels/les joves que volen posar en marxa idees empresarials amb un alt component tecnològic i innovador.\nAquesta iniciativa neix per donar recolzament i suport a aquests emprenedors, permetent que aconsegueixin una visió general del procés, des de la identificació d’una oportunitat fins convertir una idea en un producte o servei i transformar-lo en negoci.\nYuzz = joves+idees+tecnologia\nÉs un trampolí de talent, un concurs que selecciona i impulsa talent jove i l’esperit emprenedor.\nÉs una iniciativa que ofereix formació en centres d’alt rendiment empresarial.\nFomenta la innovació tecnològica i, per això, compta amb mentors i assessorament multidisciplinar per portar les millors idees al mercat de les noves tecnologies.\nCompta amb instal·lacions i dinàmiques de treball que impulsen sinergies col·laboratives dels integrants.\nSignifica l’oportunitat que tenen les persones joves emprenedores per desenvolupar la idea i arribar a crear el seu propi projecte empresarial.\nPARTICIPANTS DEL PROGRAMA YUZZ\nPersones joves d'entre 18 i 30 anys que resideixen a la província de Tarragona amb idees de negoci de base tecnològica.\nEls/les joves seleccionats/ades han disposat de suport tècnic tant per part de l’equip del Tarragona Impulsa com de SECOT i de la Fundació Banesto, així com de l’espai i material adequats durant un curs, des de novembre a juny, pel desenvolupament de les seves idees o projecte empresarial al centre Yuzz de Tarragona, situat a l’edifici de Tabacalera.\nLes seves idees de projecte presenten:\nAlt component tecnològic i innovador\nEl guanyador local d’aquesta edició ha estat el Jonathan Florido amb el seu projecte RUNNERXPERIENCE. El premi que atorga el banc Santander és l'oportunitat de gaudir d’un viatge a Silicon Valley amb la resta de guanyadors dels altres 41 centres YUZZ de la resta d’Espanya. Al llarg d’aquest podran conèixer algunes de les empreses tecnològiques més importants del món.\nAltrament, l’Ajuntament de Tarragona premia els primers classificats que constitueixin la seva empresa, els quals en els propers sis mesos gaudiran de la possibilitat de tenir un acompanyament personalitzat per part d’un professional en l’acceleració d’empreses al llarg de tres anys.\nDETALL D’ALGUNS DELS PROJECTES YUZZ TARRAGONA 2015\nRunnerxperience és una plataforma online de venta d’experiències esportives per a aficionats al running. Els paquets inclouen nits d’hotel i inscripcions a centenars de curses urbanes, mitges maratons, maratons i carreres de muntanya.\nKiory és una plataforma de comerç electrònic social. Gràcies a la seva xarxa social, augmenten la visibilitat de les botigues, i gràcies a aquestes poden incrementar les seves vendes. Els usuaris podran compartir opinions, recomanacions i interessos. La seva meta és la millora dels processos de venda\nMeetPros és una plataforma en línia que permet realitzar classes particulars un través de videoconferència entre professors freelance i alumnes. Els professors marquen lliurement el preu de les seves classes, del qual qui sigui MeetPros obté una comissió del 10% quan aquesta s’ha dut a terme.\nEl negoci consisteix en la creació d’una aplicació mòbil capaç de gestionar el manteniment que requereix un vehicle, així com també predir el tràfic i el temps en un trajecte ordinari. Mitjançant una xarxa social associada es podran comentar i publicar fotografies del trajecte realitzat i altres interessos.\nEl negoci consisteix a construir un parc per drones amb diverses activitats, oferir un espai d'aprenentatge amb pilots professionals per poder fer volar un dron, un espai d'entrenament amb pista d'obstacles per a activitats de grup, paintball amb drones, carreres...\nPlataforma web on emprenedors proposen projectes perquè altres emprenedors amb perfil complementari formin equip per poder dur-los a terme. La plataforma oferirà l'opció de crear grups amb un espai de treball on-line on poder realitzar el projecte i eines que facilitin el procés.


L’XI Consell de l'ACO, a punt | ACO\nA poc més d’una setmana d’iniciar-se l’XI Consell de l’ACO, s’estan enllestint els darrers serrells. A l’últim Comitè Català, del 6 de maig passat, s’ha aprovat el Reglament del Consell, que ha estat remès als responsables per si volen incorporar esmenes (en data màxima 17 de maig, per correu ordinari o a coordinacio@acocat.org). També s’han establert els àmbits de treball —Fe i eclesialitat, Iniciació i Organització— que es desgranaran en quatre ponències. Després de cada ponència, es debatrà en els set grups que es formaran i cada grup haurà de destil·lar-ne un màxim de tres conclusions que, posteriorment, es presentaran en plenària.\n«Aquest és el repte que ens hem de plantejar tots plegats: Com podem ser bon llevat en el nostre món tan complicat i difícil d’avui. Som conscients que la realitat, la pasta d’avui és molt dura, però no és pas impossible de transformar. Tots els imperis han caigut i cauran», afirmava el consiliari de l’ACO, Jordi Fontbona, en la ponència de Setmana Santa «El Consell i les 3 Veritats de Cardijn», davant la precarització i fragmentació actuals de la classe obrera («cosa que no vol dir que ja no existeix com a Classe, tal com se’ns vol fer creure», va sostenir).\nAl Consell s’aprovaran les línies a treballar els propers tres anys i la continuïtat o no del Pla de comunicació. Igualment, a les ponències es tindran en consideració les nombroses aportacions enviades pels equips a partir del treball que han efectuat amb les conclusions de l’enquesta (que es va fer al desembre), el Document d’identitat i la memòria del Pla de comunicació.\nEn aquest sentit, Jordi Fontbona, a la ponència de Setmana Santa va proposar: «Recordo haver dit alguna vegada que l’ACO actual pateix una mica del cor. I penso que el remei, per dir-ho així, no vindrà tant de revisar, només, la seva part organitzativa, sinó de l’interior del Moviment, o sia dels seus militants. Del cor de cada militant, que en definitiva, és el que fa bategar tot el Moviment. ACO és i serà el que siguin els militants, ja que no són ni haurien de ser simples usuaris. Per això ens cal una conversió personal, des de Jesús i l’Evangeli que és on es fonamenta la nostra identitat Fontal, el Cor de Déu.»\nAl Consell, que se celebrarà a la Casa d’Espiritualitat Josep Manyanet, a Begues, del 19 al 21 de maig (a l’enllaç podeu consultar el programa), s’esperen un centenar de delegats, entre responsables de grups, de comissions i de zones, militants, consiliaris i convidats d’altres Moviments i entitats. Recordeu que per assistir al Consell cal apuntar-se a secretaria (secretaria@acocat.org o 935058686). Podrà seguir-se via xarxes socials amb l'etiqueta #ConsellACO.


Stalter Blankenburg (Harz) Alemanya - Ofertes d'hotels amb els MILLORS DESCOMPTES EN LÍNIA\nHuttenrode, Blankenburg (Harz), Alemanya - Excepcional ubicació - Veure al mapa\nMés informació sobre Stalter\nPer als viatgers què vulguin captar les imatges i els sons de Huttenrode, Stalter és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStalter també ofereix moltes instal.lacions per enriquir la seva estada a Huttenrode. Per anomenar algunes de les comoditats de l'hotel, hi ha habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Stalter és un lloc ideal d'estada pels viatgers que busquin encant, comfort i facilitat a Huttenrode.


Seqüència de la sessió constitutiva del Consell General — Consell General Principat d'Andorra\nSou a: Inici / ca / Notícies / Seqüència de la sessió constitutiva del Consell General\nAvui dia 2 de maig de 2019, a les 12 h, tindrà lloc la sessió constitutiva del Consell General per a la VIII Legislatura.\nEn aquesta primera sessió en què reuneixen els consellers generals que han estat electes s’ha de procedir a l’elecció de la Sindicatura i es pren jurament als nous consellers generals que adquireixen, a partir d’aquell moment, la plenitud de drets.\nL’escenari de la sessió constitutiva és l’hemicicle de la Casa de la Vall. Els electes hi seuen per ordre alfabètic, que comença des de la dreta de la presidència, vista des del públic.\nLa presidència de la sessió l’ocupa el conseller de més edat de la parròquia de Canillo, la primera en l’ordre protocol·lari, amb el conseller de menor edat de tots els electes com a secretari, seguint l’article 1 del Reglament del Consell General. En aquesta ocasió, correspon a la consellera de més edat de Canillo la Sra. Meritxell Palmitjavila Naudí i a l’electe més jove el Sr. Roger Padreny Carmona.\nProcediment d’elecció del síndic general i del subsíndic general\nA continuació, es passa a l’elecció del síndic general i del subsíndic general, cosa que es fa de manera conjunta i de forma secreta, havent-se presentat les candidatures als càrrecs. L’elecció respon als articles 20 i 21 del Reglament del Consell General. És el secretari de la presidència la persona que ha de donar lectura a les candidatures.\nLa presidenta crida els consellers generals seguint l’ordre alfabètic. Han de recollir el sobre per dipositar-hi la papereta amb l’opció elegida. Les paperetes es troben al despatx protocol·lari del síndic general i els dipositaran a l’urna.\nL’urna, que és una peça que fou tallada en fusta per Sergi Mas, també és objecte d’una supervisió, ja que es mostra que està perfectament buida als consellers assistents, una cosa de la que se’n ha d’encarregar un nunci.\nUn cop duta a terme la votació, es procedeix al recompte de vots i es declaren elegides les persones de la candidatura que hagi aconseguit la majoria absoluta (15 vots).\nMai que no s’obtingués la majoria absoluta, es passaria a votar les dues candidatures més votades i en resultaria escollida la que tingués més vots (majoria simple).\nEs pot donar el cas d’un empat, una situació que portaria a una nova votació. I si persistís, seria nomenada la candidatura on el candidat a síndic general fos de més edat.\nProcediment de l’elecció dels secretaris de la Sindicatura\nEl procediment és el mateix, és a dir, lectura de les candidatures, crida a la votació, dipòsit del vot i recompte final, amb la declaració de les persones elegides per a aquests càrrecs.\nEn aquest cas, cada conseller general ha de votar un nom. Resultaran elegits els dos que aconsegueixin més vots.\nEn el supòsit d’un empat, es repeteix la votació i si no es desfà, resulta elegit el candidat de menor edat.\nPresa de jurament de la Sindicatura\nPrèvia la presa de jurament, la sessió se suspèn uns minuts per a què els consellers generals i els síndics generals es vesteixin amb els abillaments tradicionals per a l’acte formal. És a dir, gambeto –l’abric- i el tricorni per part dels consellers generals, i la capa i el bicorni per part dels síndic i subsíndic generals.\nEl president provisional de la sessió pren jurament del síndic general, que ocupa, a continuació, el lloc que li correspon, ja definitivament, a la presidència.\nA partir d’aquest moment, és el síndic general quin pren jurament tant als membres de la Sindicatura, que ocupen els seus llocs respectius, com als consellers generals, d’acord amb l’article 22 del Reglament.\nAmb aquesta cerimònia, el síndic general pronuncia unes paraules i dóna per closa la sessió constitutiva.\nSeguidament, el Consell General se situa a l’escala exterior de la Casa de la Vall per fer la fotografia tradicional en què, a la primera fila, se situen els membres de la Sindicatura.


Cap Vermell - Sobiranisme desencertat\nPer dir-ho d’una manera ràpida i senzilla, podem definir el nou partit Sobirania per les Illes com la nova Esquerra Republicana, reestructurada amb unes noves sigles i afegint-t’hi gent independent. El seu objectiu no és altre que cercar el vot nacionalista desencantat amb MÉS per la seva coalició amb Podem.\nAixí com després del 20D, MÉS va canviar d’estratègia per aconseguir el desitjat escó, pareix que per a algun sector de l’esquerra més sobiranista no ha quedat clar i evidenciat que el vot nacionalista balear és realment escàs, quan l’objectiu és Madrid.\nDes de sempre, a Catalunya ha calat un missatge patriòtic i molt nacionalista, i molta gent, a les Illes, el comparteix. MÉS és el partit que podríem considerar que més anhela aquest sentiment de patriotisme cap a la terra pròpia, però una cosa és evident, i és que les Balears no són Catalunya. Senyors i senyores de Sobirania per les Illes, tot i tenir un projecte engrescador, ideat amb molta il·lusió, no seria més convenient tocar fusta, obrir els ulls i invertir els pocs milers de vots que s’aconseguiran a garantir l’entrada d’Antoni Verger al Congrés?


C's Terrassa vol facilitar al comerç local que pugui contractar des de Foment - Canal Terrassa\nToni BernabéData: 22/06/22\nCiutadans Terrassa presentarà al Ple Municipal de juny una proposta per “millorar els processos de selecció de personal en l’àmbit del comerç local”. Així ho ha fet saber el seu regidor a l’Ajuntament David Aguinaga, qui ha exposat que “el comerç local no sempre coneix els serveis que pot oferir Foment de cara a proveir-los de treballadors per a la venta al públic”. Aguinaga ha exemplificat aquesta problemàtica exposant el cas en què “el servei d’intermediació laboral busca casar les necessitats de les empreses amb les necessitats dels sol·licitants de feina, sovint donant formació ad hoc”.\n“Des del grup municipal de Ciutadans pensem que ha de posar-se en valor la tasca que pot fer Foment per beneficiar al comerç local”, ha explicat Aguinaga. Per altra banda, també ha afegit que “des del món associatiu vinculat al comerç local tampoc no s’ha posat prou èmfasi en el potencial del servei de Foment per preparar treballadors, cosa que fa que el procés de recerca d’empleats pel comerç i l’hoteleria vagi per vies poc estructurades com els cartells als establiments o el boca-orella”.\nPer revertir aquesta situació, que “no assegura que les persones contractades tinguin les capacitacions necessàries per a la feina”, Ciutadans demana que “es dugui a terme una campanya informativa adreçada al teixit associatiu del comerç i l’hosteleria per oferir formació a mida que els permeti disposar de personal qualificat i entrenat”.\nTags: AguinagaCiutadansComerçple de junyproposta\nInstal·len una malla de seguretat al pont de Sant Pere


ARAMULTIMÈDIA - Contractaran 100 joves per als serveis municipals d'Alcoi\nSuposa que el 15 per cent dels joves desocupats podran accedir a un treball durant 12 mesos per a l'Ajuntament\nÉs el "programa més potent que ha presentat mai la Generalitat en tota la seua història", assegura el secretari autonòmic d'ocupació, Enric Nomdedéu, ja que destinarà un total de 56 milions d'euros per a contractar a vora 4.000 joves en tota la Comunitat Valenciana. A Alcoi, s'invertiran 2,5 milions per a oferir un contracte de treball a un total de 100 joves menors de 30 anys. Està previst que a partir de juliol comencen les contractacions, que es faran mitjançant el SERVEF.\nI és que són les dos úniques condicions per a poder accedir a un d'aquests treballs: tindre menys de 30 anys i estar inscrit en el SERVEF. 22 de les ofertes d'Alcoi són per a treballadors qualificats, per a cobrir places en totes les àrees municipals, com ara tècnics de joventut, serveis socials, comerç, l'àrea d'esports, arquitectura, obres públiques o informàtica. La resta de contractes són per a 78 treballadors no qualificats, que formaran part de les brigades municipals per a millorar els espais públics i carrers. Tots els contractes són de 12 mesos, amb un sou estimat de 26.000 euros anuals.\nL'alcalde d'Alcoi Toni Francés s'ha mostrat molt satisfet perquè assegura que "fa un temps que tenim bones notícies, i aquesta és una gran notícia perquè incideix directament en el principal problema que té aquesta ciutat, que és la falta d'ocupació i d'oportunitats per als nostres desocupats". Francés recorda que en els últims 5 anys Alcoi ha passat de tindre una taxa d'atur per damunt de la mitjana autonòmica i provincial a ara estar per baix, i que "en el cas de l'ocupació jove, s'ha reduït en un 24 per cent, molt per damunt d'altres territoris, però sempre insuficient". Ara les xifres continuaran baixant perquè amb el programa Avalem Joves+ "es beneficiaran el 15 per cent dels joves desocupats de la nostra ciutat". A més a més diu que l'ajuda arriba en "un moment perfecte", en què l'Ajuntament "té molts departaments sota mínims per les restriccions de Montoro que no ens deixen contractar o cobrir baixes".\nEnric Nomdedéu explica que amb "aquesta inversió pública es vol consolidar la recuperació econòmica que hem iniciat al país". Tot i que en Alcoi tots els contractes seran de 12 mesos, el programa Avalem Joves+ inclou dos tipus de contractes, de 7 i de 12 mesos. Nomdedèu diu que el programa ha sigut un èxit amb més de 947 entitats que s'han inscrit, incloent-hi a tots els consistoris valencians. Així, no sols es millora l'ocupabilitat dels menors de 30 anys, sinó que també se'ls facilita una primera experiència laboral que els prepararà millor per a accedir al mercat laboral.\nEl secretari autonòmic d'ocupació, Enric Nomdedéu, amb l'alcalde d'Alcoi Toni Francés i la directora de l'IVACE Julia COmpany, pressenten el programa Avalem Joves+ a Alcoi\nEnric Nomdedéu detalla el programa Avalem Joves+ i com afecta a Alcoi\nÉs el "programa més potent que ha presentat mai la Generalitat en tota la seua història", assegura el secretari autonòmic d'ocupació, Enric Nomdedéu, ja que destinarà un total de 56 milions d'euros per a contractar a vora 4.000 joves en tota la Comunitat Valenciana. A Alcoi, s'invertiran 2,5 milions per a oferir un contracte de treball a un total de 100 joves menors de 30 anys. Està previst que a partir de juliol comencen les contractacions, que es faran mitjançant el SERVEF. I és que són les dos úniques condicions per a poder accedir a un d'aquests treballs: tindre menys de 30 anys i estar inscrit en el SERVEF. 22 de les ofertes d'Alcoi són per a treballadors qualificats, per a cobrir places en totes les àrees municipals, com ara tècnics de joventut, serveis socials, comerç, l'àrea d'esports, arquitectura, obres públiques o informàtica. La resta de contractes són per a 78 treballadors no qualificats, que formaran part de les brigades municipals per a millorar els espais públics i carrers. Tots els contractes són de 12 mesos, amb un sou estimat de 26.000 euros anuals. L'alcalde d'Alcoi Toni Francés s'ha mostrat molt satisfet perquè assegura que "fa un temps que tenim bones notícies, i aquesta és una gran notícia perquè incideix directament en el principal problema que té aquesta ciutat, que és la falta d'ocupació i d'oportunitats per als nostres desocupats". Francés recorda que en els últims 5 anys Alcoi ha passat de tindre una taxa d'atur per damunt de la mitjana autonòmica i provincial a ara estar per baix, i que "en el cas de l'ocupació jove, s'ha reduït en un 24 per cent, molt per damunt d'altres territoris, però sempre insuficient". Ara les xifres continuaran baixant perquè amb el programa Avalem Joves+ "es beneficiaran el 15 per cent dels joves desocupats de la nostra ciutat". A més a més diu que l'ajuda arriba en "un moment perfecte", en què l'Ajuntament "té molts departaments sota mínims per les restriccions de Montoro que no ens deixen contractar o cobrir baixes". Enric Nomdedéu explica que amb "aquesta inversió pública es vol consolidar la recuperació econòmica que hem iniciat al país". Tot i que en Alcoi tots els contractes seran de 12 mesos, el programa Avalem Joves+ inclou dos tipus de contractes, de 7 i de 12 mesos. Nomdedèu diu que el programa ha sigut un èxit amb més de 947 entitats que s'han inscrit, incloent-hi a tots els consistoris valencians. Així, no sols es millora l'ocupabilitat dels menors de 30 anys, sinó que també se'ls facilita una primera experiència laboral que els prepararà millor per a accedir al mercat laboral.


Informació de la Ribera: REDONDO VIDRIERES GUANYA EL PRIMER PREMI DEL XXIV CONCURS D´APARADORS DE SUECA\nREDONDO VIDRIERES GUANYA EL PRIMER PREMI DEL XXIV CONCURS D´APARADORS DE SUECA\nLa cristalleria Redondo Vidrieres ha tornat a aconseguir-ho. Per segon any consecutiu, el seu aparador ha resultat el més votat en el XXIV Concurs d’Aparadors “Ciutat de Sueca” - Campanya de Nadal 2012, organitzat per la Regidoria de Comerços de l’Ajuntament de Sueca.\nUn total de 23 establiments han participat en aquesta edició marcada per “un grandíssim nivell, la qual cosa ha dificultat enormement el treball del jurat”, va afirmar durant l’entrega de premis la regidora de Comerços, Manoli Egea.\nEl saló de plens de l’Ajuntament va acollir l'acte on van acudir representants de tots els comerços participants. “Hem volgut organitzar un acte especial d’entrega de premis perquè considerem que el nostre comerç local es mereix, sobretot en la situació actual que vivim, un suport extra”, va afirmar Egea. Per la seua banda, l’alcalde de Sueca, Salvador Campillo, també va remarcar “el paper principal que exercix el xicotet comerç en el dinamisme d’una ciutat, al ser l’autèntic motor de l’economia, no sols local”.\nSi el primer premi dotat amb 1.000 euros va ser per a Redondo Vidrieres, el segon premi, de 600 euros, va ser concedit a la Floristeria Chirel, mentres que el tercer, de 400 euros, va ser per a Flors Xúquer. A més del jurat designat per a l’efecte, format per la regidora de Comerços, Manoli Egea; la regidora de Promoció Econòmica, Mª José Sarrió; la tècnica de Comerç, Flor Barona; el director de l’Escola d’Art “Escultor Beltrán”, Joan Antoni Llopis; el regidor, Raúl Pla; el president de l’associació Arrima't, Tony Landete; la tècnic de Turisme, Noelia Lledó; i el coordinador de Mercats, Ricardo Palacios; els ciutadans i ciutadanes també han pogut votar pel seu aparador favorit a través de la pàgina web de l’Ajuntament.


Girapeix 2019 - Cap a Mar\nHome / General / Girapeix 2019\nGeneral CAP A MAR / 30 d'abril de 2019\nEl dissabte 27 d’abril va tornar tot un clàssic al Centre Cívic Barceloneta, el Girapeix. Aquesta jornada té com a objectiu donar a conèixer el peix de proximitat de la Barceloneta entre els veïns del barri i de la ciutat.\nEn la primera part de la jornada, l’ictiòleg del CSIC Domènech Lloris ens va explicar les diferents famílies de peixos i les seves característiques. Alguns dels coneixements eren familiars als assistents al curs, però en Domènech va saber aprofundir en aquestes bases i fer-nos descobrir moltes altres coses sobre peixos coneguts i també menys habituals al plat.\nEn la segona part del curs, ens vam haver d’arremangar per aprendre com netejar diferents tipus de peix de manera correcta i senzilla. No en va un dels objectius de la jornada és donar les claus als assistents per ser consumidors de peix responsables i conscients. D’aquesta manera, vam poder aprendre a identificar quan el peix és fresc amb uns senzills trucs.\nAquesta vegada no vam estar sols, sinó que els periodistes del diari El País no s’ho van voler perdre per poder donar-ne constància a les seves pàgines. Si voleu saber què els hi va semblar el Girapeix, només cal que en llegiu l’article:\nUna desena de veïns van participar el matí d’ahir, al barri de la Barceloneta, en un curs per distingir entre les diferents espècies de peix i aprendre a netejar-lo. Només la generació anterior —els pares dels participants al curs— haurien considerat ridícul asseure’s davant una pissarra per aprendre unes tècniques que ja tenien assumides familiarment i en les quals es fonamentava l’economia de la majoria de veïns del barri pesquer.\nLa globalització, el canvi d’hàbits de consum, la importació d’elements de primera necessitat i la crisi de professions relacionades amb les matèries primeres han obligat una família de pescadors a enginyar-se-les per intentar que no es perdi una tradició alimentària. D’aquesta manera, l’organització Cap A Mar —integrada pels descendents de pescadors que volen continuar vivint del Mediterrani— van organitzar ahir un taller perquè tothom que ho desitgés pogués identificar peixos i aprendre a netejar-los. Unes tècniques alimentàries que han anat desapareixent amb els anys mentre s’instal·lava a les neveres domèstiques el peix ultracongelat procedent d’altres punts del planeta.\n“La gamba de Palamós i les que pesquen a Barcelona són exactament les mateixes. Són la mateixa espècie, s’alimenten del mateix… l’única diferència és el màrqueting que el municipi gironí ha sabut explotar”, així de provocador començava la primera part del curs l’ictiòleg (estudiant de peixos) del CSIC, Domingo Lloris. El científic va desgranar un per un els beneficis del peix blau —aquell que té entre un 5% i un 11% de greixos— i el peix blanc que té menys del 2% de greixos.\nÉs en aquest moment en el qual la incultura en matèria de peixos es fa evident pel poc vocabulari dels assistents. Entre els blancs, apareixen peixos com la bròtola de roca, “no confondre amb la de fang”, el peix rata, l’escórpora… Els peixos blaus també tenen les seves peculiaritats. “Sabíeu que hi ha més de quaranta espècies de tonyina i la majoria de vegades, si està en una llauna, no sabem quina comprem?”, lamenta el científic.\nUn capítol apart són les temporades del peix. “És important saber que les sardines estan de temporada entre abril i octubre o la gamba de març a octubre. D’aquesta manera, podem veure quan esprémer al màxim la qualitat del producte”, assevera.\nDesprés d’una classe teòrica en què el científic matisa la suposada presència de residus plàstics en el peix i rebutja la idea que els caladors s’estiguin esgotant, és el torn de la pràctica.\nEl cuiner, i pastisser, Marc Muñoz ensenya pas a pas com netejar i cuinar un garneu, una escórpora o una lluerna mentre els assistents es posen el davantal i comencen a preparar el peix com ho feien just una generació anterior: els seus pares.\nEl record de la cultura pesquera no acaba aquí. El curs de neteja de peix té el suport de l’Ajuntament de Barcelona i Barcelona Activa però l’organització Cap A Mar té més projectes per reivindicar la cultura marinera del barri de la Barceloneta. Al maig començaran les sortides de pescaturisme o com “convertir-se en pescador per un dia”. Un projecte al qual afegeixen les visites al moll de pescadors o la venda de peix acabat de pescar.\nA Cap a Mar el compromís amb el medi ambient ha estat sempre...\nPetites històries, grans dones\tBenvinguts a Pagès 19'


CAMPIONAT DE CROS TERRASSA 2015-2016 | Escola l'Avet\nCAMPIONAT DE CROS TERRASSA 2015-2016\nEl passat cap de setmana es va celebrar el Campionat de Cros escolar de Terrassa 2015-2016 a les instal·lacions esportives de Can Jofresa. La participació va ser molt elevada i van ser més de 4.000 corredors els que van arribar a la meta. El dissabte 14 de novembre van córrer els alumnes de Secundària i Batxillerat i el diumenge dia 15 de novembre ho fan fer els alumnes de Primària.\nDe L’Avet hi van participar 32 atletes de les categories Prebenjamí, Benjamí i Aleví. Els nostres atletes van córrer esperonats pels ànims de l’afició que es trobava a les grades. Les famílies ovacionaven als corredors i aquests anàvem avançant metres i metres. Va ser una jornada molt emocionant. Tots i totes les atletes de L’Avet van participar amb esportivitat i van demostrar les seves dots en aquesta disciplina.\nCal destacar el tercer premi aconseguit per l’Àlex Pintado Aznar, en la categoria de Benjamí (2n any), el 8è premi aconseguit per la Jana Busquets Ibañez, en la categoria de Benjamí (1r any) i el segon premi per equips aconseguit en la categoria d’Aleví (1r any).\nUna gran felicitació a tots els participants, ha estat una gran demostració. Agrair també la participació voluntària dels pares i mares, representants de l’AMPA de l’escola, que es van encarregar de l’organització de l’activitat, especialment d’en Ricard Pintado, la Tonyi Aznar, la Marta Gibert i en Salva Nogales.


Els Manaies faran pendonista d'honor pòstum monsenyor Enric Pèlach i Feliu - Empordà\nEls Manaies faran pendonista d'honor pòstum monsenyor Enric Pèlach i Feliu\nVolen retre-li homenatge, coincidint amb els 75 anys de la secció de vestes · El penó el portarà el seu nebot, el confrare Francesc Pèlach i Buson\nEnric Pèlach i Feliu Arxiu\nLa confraria de Jesús Crucificat - Manaies de Girona ha decidit que enguany el pendonista d'honor de l'entitat sigui montsenyor Enric Pèlach i Feliu, a títol pòstum. L'organització vol retre-li homenatge i recordar qui va ser el primer consiliari de l'entitat, amb motiu del 75è aniversari de la creació de la secció de vestes dels Manaies. Les confraries de Setmana Santa tenen assignada, per part del Bisbat de Girona, la figura del consiliari, amb una mena d'assessor en el camp espiritual de cada una de les entitats.\nEn un escrit a les xarxes socials, els Manaies expliquen que la Junta ha proposat que per Setmana Santa qui porti el penó sigui el seu nebot, el confrare Francesc Pèlach i Buson. La secció de vestes o penitents de la confraria va desfilar per primera vegada a Girona l'any 1944. A partir de llavors, també s'amplia gradualment el Maniple dels Manaies i passa a tenir 119 armats, tal com es manté en l'actualitat. La Confraria de Jesús Crucificat - Manaies de Girona va quedar constituïda en virtut d'un Decret del Bisbat de Girona de data 28 de febrer de 1947, com a continuació de l'anomenada Pia Unió de l'any 1942. En el mateix decret, es va designar, com a primer consiliari d'aquesta, Enric Pèlach i Feliu, de només vint-i-nou anys. Va ostentar aquest càrrec durant onze anys, fins al 1958, quan va a marxar al Perú.\nHavia nascut a Anglès i va ser batejat a la parròquia de Sant Miquel d'aquest municipi tot i que la casa pairal era el Mas Pèlach del poble dEstanyol, municipi de Vilobí d'Onyar. Ordenat sacerdot el 6 de gener 1944, va treballar com a formador al seminari menor de Girona i es dedicà a l'atenció espiritual del sacerdots. Va ser bisbe d'Abancay (Perú) des del 21 de juliol de 1968 fins al 1992, quan es va retirar per raons d'edat. Va morir a Abancay el 19 de juliol de 2007.


Biblioteca Can Salvador de la Plaça - Calella: Activitats Febrer\nDIVENDRES 3, 18.00 h, a la Biblioteca Can Salvador de la Plaça. Club de Lectura per a nens/es de 9 a 12 anys. Inscripcions: Taulell de la biblioteca.\nDISSABTE 4, 10.00 a 12.00 h, a la Biblioteca Can Salvador de la Plaça. Taller TIC Iniciació: Tocant el teclat i dominant el ratolí, a càrrec de Jordi Massó. Cal inscriure’s\nDISSABTE 4, 11.30 h, a la Biblioteca Can Salvador de la Plaça. Hora del conte, a càrrec de Joan Bosch.\nDILLUNS 6, 19.00 h, a la Biblioteca Can Salvador de la Plaça Club de lectura Llibre obert amb el comentari del llibre Tallats de lluna de Maria Antònia Oliver. Coordina: Lluís Barri.\nDIMARTS 7, 19.00 h, a la Biblioteca Can Salvador de la Plaça Club de lectura d’anglès fàcil Easy Readers in English. Come and join us, once a month for an hour and enjoy reading in english!. Coordina: Maree Ray.\nDIVENDRES 10, 18.00 h, a la Biblioteca Can Salvador de la Plaça. Club de Lectura per a nens/es de 9 a 12 anys. Inscripcions: Taulell de la biblioteca.\nDISSABTE 11, 11:30 h, a la Biblioteca Can Salvador de la Plaça. Taller de Disfresses, a càrrec de Kalathos.\nDIJOUS 16, 18.00 h, a l’Ajuntament vell. Club de lectura Tardes de Tertúlia amb l’obra Llums del Nord de Philip Pullman. Organitza: Àrea de Política Social de l’Ajuntament de Calella i Biblioteca Can Salvador de la Plaça. Coordina: Quima Martínez.\nDIVENDRES 17, 18.00 h, a la Biblioteca Can Salvador de la Plaça. Club de Lectura per a nens/es de 9 a 12 anys. Inscripcions: Taulell de la biblioteca.\nDISSABTE 18, 11:30 h, a la Biblioteca Can Salvador de la Plaça. Hora del conte, a càrrec d’Anna Pujol\nDIVENDRES 24, 18.00 h, a la Biblioteca Can Salvador de la Plaça. Club de Lectura per a nens/es de 9 a 12 anys. Inscripcions: Taulell de la biblioteca.\nDISSABTE 25, 11:30 h. a la Biblioteca Can Salvador de la Plaça. Taller infantil: Miró i els colors, a càrrec de Montse Morales. Cal inscripció prèvia\nDURANT TOT EL MES: A la Biblioteca Can Salvador de la Plaça Exposició de dibuixos: Actrius i actors de cinema., a càrrec de Ricard Buscà\nBiblioteca Can Salvador de la Plaça a 30.1.12


Sales (PP) dóna la mà a Martí per a exigir al Consell la inversió que reobri la carretera entre Cabanes i Orpesa\nEl diputat provincial i portaveu del PP, Vicent Sales, aposta per treballar units per a garantir la inversió de la Conselleria d'Obres Públiques que reobri la carretera.\nEl diputat provincial i portaveu del PP, Vicent Sales, ha donat la mà al president de la Diputació, José Martí, per a exigir del Consell la inversió que permeta reobrir al trànsit la carretera de Miravet. Situada entre Cabanes i Orpesa, este tram de set quilòmetres està tancat des del passat dos de juliol “i a l’espera d’una solució que ha de ser definitiva”. “És evident que els pegats han estat útils per a resoldre puntualment la situació, però s’ha de caminar cap a una solució integral i per a això oferim el nostre suport i esforç al president de la Diputació”.\nPer a aconseguir-ho, “hem de creure en este vial, com vam fer nosaltres quan aprovem pegats periòdics mentre el PSOE i els seus socis s’encadenaven a les màquines perquè no es fes la nova carretera”. “Nosaltres sempre apostarem per este traçat, per donar suport a la competitivitat de la província, i apostar pel teixit comercial i empresarial”.\nPer això, “és evident que la Conselleria d’Obres Públiques ha d’aprovar un pressupost que permeta finançar l’obra i que garantisca la seguretat i el servei als veïns”. En aquest sentit, ha considerat Sales, “el nostre suport al president per a exigir de la Generalitat l’arribada d’una inversió que està bloquejada i que genera no només riscos entre els residents que han d’utilitzar este camí per a accedir als seus habitatges, sinó a més una pèrdua econòmica substancial per a un municipi, Cabanes, que ja ha notat el minvament d’ingressos”.\nDes del PP, tal com ha assenyalat el portaveu, Vicent Sales, “esta institució provincial ha de continuar sent útil per als nostres pobles, com vam fer amb els pegats que es van aprovar a Miravet. No obstant això, la solució definitiva ha d’arribar de mans d’un Consell que ha d’assumir les seues competències, en lloc de tirar pilotes fora. Per a exigir este pressupost i esta millora, ens tindran sempre”, tal com ha considerat el diputat provincial del PP.\nPrevious articleEl govern del Campello elimina el valencià dels seus comunicats\nNext articleCastelló espera reduïr en 151 tones el CO2 amb els seus 5 nous quilòmetres de carril bici


Comunicació Palafrugell - Reforç del dispositiu de mobilitat per a la Cantada d'Havaneres de Calella\nReforç del dispositiu de mobilitat per a la Cantada d'Havaneres de Calella\nPer segon any consecutiu, es repetirà l’experiència de l’autobús llançadora gratuït que comunicarà Palafrugell amb Calella el dissabte 1 de juliol, en motiu de la 51a Cantada d’Havaneres.\nAquest servei, que l’any passat ja va ser tot un èxit amb el trasllat d’unes 2.000 persones, seguirà el mateix format que pel 50 aniversari. S’habilitarà una gran zona de pàrquing a l’espai firal de Palafrugell, punt des d’on sortirà l’autobús, que unirà, per l’Avinguda del Mar, l’Espai Firal (Palafrugell) amb l’Avinguda Joan Pericot i Garcia (Calella), amb una periodicitat de 15 minuts.\nUn ampli horari per incentivar l’ús del transport públic per descongestionar i facilitar l’accés a Calella, el retorn al nucli de Palafrugell i afavorir la mobilitat, tant de les persones que s’hi han de desplaçar per motius de feina com per gaudir de la Cantada.\nEls horaris del primer torn del servei de transport per al dissabte 1 de juliol s’iniciaran a les 17.30h ininterrupudament fins a les 02.30h. I hi haurà un reforç especial de les 23.30h fins a les 1:30h de la matinada de diumenge, sempre amb una sortida cada 15 minuts. Cal destacar que, per tal d’absorbir el pic de demanda un cop finalitzada la Cantada, a partir de les 00:30h, hi haurà un autobús extra.\nPer altra banda, també es disposarà d’un reforç en el servei de taxis, habilitant una parada al carrer d’en Gelpí de Calella, per facilitar l’accés als visitants.\nEl servei de bus llançadora el realitzarà l’empresa SARFA, col·laboradora de l’esdeveniment.


L’art a l’escola - ColorIT\nPosted at 09:03h in Actualitat\tby\tcolor-it\nJa fa bastant de temps que l’art va arribar a les escoles, fent projectes diferents tant en assignatures com plàstica o d’altres. En l’article d’avui volem centrar-nos en la importància de l’art a l’educació escolar. No t’ho perdis!\nL’art, sense dubte, s’ha convertit en una mera eina, però molt valuosa, per apartar d’alguna manera el llibre de text i aquella pedagogia més clàssica, però sobretot, per esprémer les qualitats més manuals del nen/a. És a dir, que és una forma de conèixer certes matèries o temes a través de l’expressió amb manualitats, la pintura, el dibuix… Per a molts, l’art és una forma de conèixer i reconèixer el nostre entorn.\nÉs necessari cada cop més fomentar espais creatius, on la imaginació, l’experimentació i la creativitat es treballin i s’estimulin. Ja des del començament del nostre origen com a éssers humans, l’art era la nostra forma de comunicar-nos. Un aspecte que ara també hem de tenir en compte, i que cada cop s’introdueix més en el currículum educatiu per, d’aquesta manera, treballar la comunicació amb l’alumne i estimular un aprenentatge més ric i motivador per ell.\nExisteixen, també, estudis que afirmen que la pintura, les manualitats o el dibuix són elements que conformen un art molt positiu per desenvolupar certes habilitats, tant emocionals com creatives, com la innovació, diversitat cultural o la destresa del nen/a davant de l’educació artística. Segur que a les aules es descobreixen a futurs artistes!\nAixí doncs, l’educació artística ajuda que els alumnes aconsegueixin un gran desenvolupament en l’àmbit acadèmic però també emocional i social, ja que ajuda a activar moltes parts del cervell, treballa la imaginació, estimula el desenvolupament del nen/a a socialitzar-se, a expressar les seves emocions i li ofereix seguretat i autoestima. Competències que, sense dubte, ajuden al creixement personal de l’alumne.\nUna part d’aquesta mena d’educació facilita que es treballi també dins l’aula aspectes com la confiança, la concentració, la responsabilitat, la presa de decisions, o bé, l’obtenció de més recursos.\nPerò, no has après tot! Treballar l’art a l’escola ajuda a l’alumne a desenvolupar parts físiques com músculs, la coordinació entre el sentit visual i el del tacte, com també la lateralitat.\nColor It i l’art com a font educativa\nA Color It també creiem que l’educació artística ha de ser un component molt important, ja que és necessari tenir sempre un espai on expressar-nos. I quina millor manera de fer-ho que a partir de l’art! En el nostre blog hem dedicat ja en alguns articles a parlar sobre la importància que té l’art en els nens i els joves. Creiem fermament que és un mitjà molt potent per aprendre, relacionar-se i descobrir-se a un mateix.\nL’art ens envolta, la pintura és l’eina que transmet el que volem i sentim, junt amb la pintura i una àmplia paleta de colors. L’aprenentatge educatiu i artístic podrà, sense dubte, seguir després de l’escola al nostre espai. Tant tu com el teu fill/a aprendreu molt a través d’aquest món tan fascinant!


En el seu discurs, Pedro Pablo Peña va dir que “la insídia, la covardia, la traïció, la mentida i el suborn de les classes polítiques és més infame que disparar un tret a la nuca d’algú” i “és preferible morir d’un tret per morir a poc a poc com moren els espanyols a Catalunya”. Per això, va dir que si es fa la independència de Catalunya per la força, la pressió o la violència, ells respondrien “com els unionistes a Irlanda”: “No hi haurà ni un atemptat més, ni una mort més ni un atemptat contra la nació que quedi sense resposta”. “No hi haurà secessió de Catalunya si no és a base de molta sang”, va concloure.\nEn declaracions a la premsa va afegir que tenien la “força necessària per causar sang”, i que si calgués, farien “el que fes falta, exactament com ETA”.\nPer la seva banda, Manuel Andrino va dir que estaven “disposats a morir però també a matar per Espanya”. En declaracions als periodistes va dir que reaccionarien davant de la secessió “amb totes les armes a l’abast”.\nLa magistrada considera que la denúncia de la fiscalia va arribar a través de denúncies prèvies al ministeri fiscal procedents de l’Ajuntament de Sabadell, el de Barcelona, el Defensor del Poble i un sindicat de periodistes. Però part de les denúncies es basaven en un cartell on els grups ‘La España en Marcha‘, que havia convocat la manifestació, i els ‘Ultra Sur‘ incitaven a cometre actes violents. Un informe dels Mossos d’Esquadra va establir que el cartell, que havia circulat per xarxes socials, era de l’any anterior. Això fa que la jutgessa consideri la prova invàlida i tot allò que se’n derivi, i per tant absol els acusats, que durant el judici de fa unes setmanes es van negar a declarar.


la serp blanca: «Geografies de l’oblit», de Jaume Pérez Montaner\n«Geografies de l’oblit», de Jaume Pérez Montaner\nLa setmana passada em vaig fer ressò de la concessió del premi Jaume Fuster 2014 a Jaume Pérez Montaner, que em va omplir d’alegria. Vaig decidir celebrar-ho immediatament, llegint Geografies de l’oblit (editorial Germania), una de les seues últimes obres poètiques. De fet, la tenia en el muntonet de lectures pendents des de feia unes setmanes. Ara l’excusa era perfecta i aquest llibre de Jaume Pérez Montaner va passar de seguida davant dels altres.\nEncara que Geografies de l’oblit es presenta d’entrada com una autoantologia, l’autor ha aprofitat aquesta mirada retrospectiva sobre la seua obra per fer-ne un llibre nou, que no és una mera tria compilatòria de la seua producció anterior. El volum està format tant per poemes publicats en llibres anteriors com per poemes inèdits i d’altres reescrits o reconvertits. És molt més, per tant, que una antologia personal. De més a més, com es pot llegir en el text de la contraportada, supose que redactat pel mateix Pérez Montaner, els poemes «estan articulats i ordenats no amb un criteri cronològic, sinó segons la seua funció i situació en aquestes “geografies de l’oblit”. Assenyalen un itinerari interior, poètic i vital, sempre al voltant del subjecte líric: arranquen de la més estricta proximitat, segueixen amb la declarada presència de l’altre —que ja començava a manifestar-se en els primers versos— i conflueixen en els apunts finals per a un autoretrat».\nNo és un llibre de lectura fàcil. Me’l dec haver llegit unes cinc o sis vegades, tant per assimilar-lo i entendre’l millor com perquè a cada nova lectura m’agradava més i perquè m’incitava a tornar-hi un món poètic construït a partir d’unes imatges fascinants, que es resisteixen a la paràfrasi, i també l’al·licient de descobrir i resseguir l’«itinerari interior, poètic i vital», el mapa d’aquestes geografies de l’oblit.\nEl títol —Geografies de l’oblit— apunta a dos motius fonamentals: la idea de mapa, d’itinerari i la tensió a què al·ludeix l’oxímoron que conformen els dos termes del sintagma. Tots dos apareixen enunciats en aquests versos d’«Assaig», poema que acompleix una funció d’obertura en el conjunt del llibre: «tot el passat fou sols un simple assaig / d’aquest atzar que ja no té futur: / està en la teua ment». Què en queda, per tant? «El relat que escriuràs / potser per fer-lo viure: / un poema profund com un paisatge.»\nCrec que la millor manera d’animar-vos a llegir Geografies de l’oblit, per a mi un dels millors llibres de poesia de la literatura catalana actual, és reproduir-ne alguns poemes. Encara que n’hi ha molts que m’agraden, al final, m’he decantat per «L’arrel que t’habita» i «Horabaixa». Mantenen una relació de contrapunt i es poden llegir com les dues cares d’una mateixa moneda:\nL'ARREL QUE T'HABITA\ni et sents lliure\nIl·lustració d'Elsa Pérez Robles


Vila-real consolida i amplia la seua aliança amb l'Acadèmia Valenciana de la Llengua per a la promoció del valencià i la difusió de la història i el patrimoni documental de la ciutat - Ajuntament de Vila-real\nL'Ajuntament de Vila-real consolida i reforça el seu compromís amb la divulgació i defensa de la llengua. Aquest matí ha tingut lloc la signatura del conveni entre l'Ajuntament de Vila-real i l'Acadèmia Valenciana de la Llengua per al foment del valencià i la normalització del seu ús en tots els àmbits socials, a més d'impulsar activitats culturals i divulgatives sobre la història de la ciutat. L'alcalde, José Benlloch, i el president de l'Acadèmia Valenciana de la Llengua, el vila-realenc Ramon Ferrer, acompanyats per la regidora de Normalització Lingüística, Noelia Samblás, han rubricat el conveni, que es renova cada quatre anys, i que contempla la col·laboració entre totes dues institucions per a valorar i promoure l'ús del valencià, així com acostar l'activitat cultural i investigadora de l'Acadèmia Valenciana de la Llengua a Vila-real.\nBenlloch ha reivindicat la relació estreta i forta de l'Ajuntament amb l'AVL, que des de 2006 està reconeguda com l'únic organisme competent en la regulació del valencià. A més, ha recordat que Vila-real és una de les primeres ciutats valencianes que va impulsar la creació d'un servei de Normalització Lingüística el 1995, el qual el 1999 es va convertir en una regidoria de la mà del benvolgut Pasqual Batalla. L'alcalde ha valorat molt positivament les iniciatives sorgides del treball conjunt amb l'AVL en aquests anys i ha anunciat que aquesta col·laboració donarà nous fruits perquè a partir d'enguany, amb motiu de les Festes Fundacionals que se celebren el mes de febrer, s'impulsaran unes jornades sobre la història, els orígens i les tradicions de Vila-real. Benlloch ha emmarcat aquest projecte en la creació del futur Institut d'Estudis Vila-realencs (IEV), que comptarà amb una secció dedicada a impulsar una biblioteca d'investigacions i publicacions sobre la ciutat.\nEl pròxim 24 de febrer serà precisament Ramon Ferrer l'encarregat d'iniciar aquest nou projecte amb la presentació del seu últim treball de recerca sobre els motius de la fundació de Vila-real, que ha realitzat al costat de Vicent Gil, qui fora durant més de 30 anys director de l'Arxiu Municipal de Vila-real. Ferrer ha recordat que l'Arxiu de Vila-real "és un dels arxius medievals més rics del país" i l'objectiu d'aquesta iniciativa en col·laboració amb l'AVL és que "cada any, al voltant del 20 de febrer, dia de la fundació de Vila-real, es publique un manual sobre els fons documentals de l'Arxiu, per a posar a l'abast de tot el món la riquesa d'aquest patrimoni que té Vila-real, i que en l'actualitat ja és present en universitats com Harvard, Oxford o Cambridge". A més de la publicació del manual, el projecte es completaria amb unes conferències d'experts relacionades amb el tema central de la investigació.\nL'alcalde ha tingut unes paraules d'agraïment per a Ramon Ferrer, que és doctor en Història per la Universitat Literària de València, per la seua aportació al patrimoni documental de Vila-real a través de les diferents investigacions que ha realitzat sobre la història del municipi. Al mateix temps, l'ha felicitat per la seua trajectòria al capdavant de l'Acadèmia Valenciana de la Llengua, que finalitzarà aquest pròxim mes de març, després de dues legislatures com a president. Benlloch també ha subratllat el treball que realitza la Regidoria de Normalització Lingüística, que dirigeix la regidora Noelia Samblás, i de manera especial ha agraït l'esforç de les tres tècniques del departament.


Adif adjudica diferents actuacions de millora a les Terres de l'Ebre | Diari de Tarragona\nL’empresa d’infraestructures ferroviàries gastarà 560.000 euros en les obres entre l’Ampolla i el Perelló\n28 de Enero de 2020 - 11:30 hs\nImatge de l'estació de l'Ampolla. FOTO: Joan Revillas\nAdif adjudica dos nous contractes d’obres a les Terres de l’Ebre per modernitzar les infraestructures ferroviàries. Aquestes millores, que es duran a terme en el tram entre l’Ampolla i el Perelló, consistiran en la millora dels sistemes de drenatge i en l’adequació i el tractament de les trinxeres. Unes obres que ascendeixen a un total de 561.047 euros i que, segons la gestora, es realitzaran en un període d’entre 3 i 4 mesos.\nEn el cas de la millora del sistema de drenatge, s’actuarà en un tram 1,3 quilòmetres per instal·lar un sistema de cunetes per a l’evacuació d’aigües. A més, s’instal·larà un mur nou de formigó amb una tanca metàl·lica a la part superior i es canviaran les canaletes de cablejat, mentre que al Perelló es tractaran dues trinxeres.\nMés millores a les vies\nA aquestes novetats cal sumar que Adif està finalitzant les obres de millora dels nous sistemes de gestió del tràfic, així com les instal·lacions de seguretat al tram entre Tortosa i L’Aldea. En la mateixa línia, com ja van anunciar l’octubre de l’any passat, l’empresa afirmava que treballarà per la millora de la infraestructura d’aquest tram, com també en la modernització de les vies de la mateixa estació de Tortosa, unes accions que afirmaven que s’elevarien fins als 1,3 milions d’euros de pressupost.\nTot això, sumant la recentment inaugurada variant de Vandellòs-Tarragona, té com a objectiu millorar les instal·lacions ferroviàries augmentant els paràmetres de qualitat, disponibilitat, durabilitat i solidesa, el que segons Adif «hauria d’augmentar el confort, l’eficàcia, la fiabilitat i la regularitat del tràfic ferroviari de la línia R16 de Rodalies».\nDe la mateixa manera un cop finalitzades totes aquestes accions també es pretén reduir els temps de viatge, disminuir la probabilitat d’incidències, així com garantir un servei adequat de les prestacions ferroviàries a les Terres de l’Ebre.\nCultivar cloïsses als camps d’arròs salinitzats per protegir-les del cranc blau


Art de Vidre - Màster Professional Firenze Accademia Riaci | Emagister\nT’apassiona el món de l’art? Vols aprendre a treballar el vidre per fer les teves pròpies creacions artístiques? Doncs l’Accademia Riaci t’ofereix l’ocasió de fer el Màster d’Art de Vidre a Florència per complir els teus somnis. Els requisits per accedir-hi són ser estudiant graduat a l’Accademia Riaci o tenir una titulació d’un altre centre de formació artística, tenir coneixements bàsics d’italià i aportar un portafolis amb 12 obres que representin l’alumne i el seu estil. A través d’aquest treball s’avaluarà el candidat i es decidirà sobre la seva admissió.\nL’Accademia Riaci ensenya als alumnes l’art de treballar el vidre a Florència, a més de l’oportunitat de conèixer la cultura italiana, durant 8 mesos en què es dedicaran 450 hores d’estudi. El programa es basa en la investigació i l’articulació dels conceptes relacionats amb la matèria. La metodologia presencial ofereix horaris flexibles als seus alumnes per adaptar-se a les necessitats de tots. El preu és de 16.000 euros però disposen de beques perquè resulti més econòmic.\nPel que fa al temari, els participants aprendran com és el treball del vidre de colors, així com les tècniques de treball del vidre. L’objectiu és que experimentin per obtenir grans i rics resultats visuals. La formació es complementarà amb la participació d’artistes en seminaris. També hi haurà classes impartides per crítics de renom internacional. Per tant, els alumnes poden teixir una important xarxa professional, ja que hi ha una gran interconnexió entre la formació i els galeristes i artistes. Si vols saber-ne més clica a la pestanya “demana informació” que apareix a la pàgina d’emagister.com.\nEl Màster Art de Vidre a Florència de l’Accademia Riaci ensenya als estudiants l’excel·lència conceptual i tècnica en l’àrea de vidre, i també mostra un profund interès en la recerca i l’experimentació. Al curs els alumnes podran aprendre, com ja s’ha dit, la tècnica de vidre, però també la tècnica de treball amb vidres de colors.\nMàster en Vidre


Posted by FCV on 19/04/2018\nHola, sóc la Jade i sóc de Normandia, França. Estic a Barcelona fent un SVE a la Fundació Catalunya Voluntària. Des de que visc a Barcelona, he conegut a molta gent que parla francès i que n’havia estudiat alguna vegada, però que ho van haver de deixar i van oblidar\nNacions Unides reconeix el valor de la participació juvenil en la promoció de la pau. La Fundació Catalunya Voluntària -FCV organitza el proper 8 de maig una jornada de formació i d’intercanvi dedicada a líders, activistes i representants d’entitats no lucratives catalanes. El tema de la jornada és la Resolució\nEl dia 23 de març, a la Casa del Mar a Barcelona, la Fundació Catalunya Voluntària ha participat en una interessant presentació/taller dedicada a aprendre a com ser “influencer”. El taller, realitzat per Fiorella, voluntària a la FCV, sorgeix arran de la seva experiència personal, després d’investigar, conversar i conèixer\nAquest cap de setmana s’ha començat a preparar l’intercanvi Start the Cha(i)nge que tindrà lloc a finals de maig a Vilanova i la Geltrú, amb la participació de joves de Lituània, Romania, Turquia i Catalunya. Les caps de grup dels quatre països participants hem tingut la reunió preparatòria de l’intercanvi\nPer celebrar l’arribada de la primavera, el 21 de març, la Fundació Catalunya Voluntària va organitzar un PICNIC antiracista en motiu de la Setmana d’Acció Europea en contra del Racisme i del Dia per a l’Eliminació de la Discriminació Racial (dia establert per l’Assemblea General de les Nacions Unides l’any\nLa FCV va acollir el passat 26 de febrer a la Casa del Mar, a Barcelona, la trobada internacional de la Fundació per al Diàleg Sud-Nord Mediterrani (Fondation Dialogue Sud-Nord Mediterranée) entitat amb seu a Bèlgica que agrupa entitats decidides a afavorir la col·laboració i el diàleg entre les dues\nDel 16 al 24 de juny de 2017, la FCV va organitzar una visita d’estudi a Barcelona amb l’objectiu de conèixer bones pràctiques d’aprenentatge intercultural i de gestió de la diversitat. A la visita, organitzada per la FCV en col·laboració amb Fundació Privada FICAT i el Col·legi d’Educadors i Educadors\nLa setmana passada vaig anar a Coma-Ruga, Tarragona, per fer la meva formació a l’arribada. Des de que estic a la Fundació Catalunya Voluntària, tothom em parla de la formació a l’arribada i de com li canvia la seva visió i experiència del SVE. Personalment, estava una mica preocupada. Pensava\nHola, sóc la Júlia, d’Alemanya, i acabo de finalitzar les meves pràctiques Erasmus + a la FCV. L’any 2016 ja vaig viure a Barcelona durant un any, quan vaig fer un màster en antropologia i, des de llavors, sempre havia volgut tornar. Les pràctiques amb la FCV han estat l’oportunitat\nAquest dimecres és el Dia Internacional de l’Eliminació de la Discriminació Racial i organitzem un picnic al parc de les Tres Xemeneies (al costat de l’oficina de la FCV) a les 14h. T’agradaria participar? Només cal 1) confirmar assistència enviant un email a: projectes.pau@catalunyavoluntaria.cat i 2) preparar un plat o portar alguna cosa\nLabukas!!! El meu nom és Rita i actualment estic realitzant un Servei de Voluntariat Europeu a Kaunas, Lituània. Treballo com a voluntària al centre Mes Kitokie (som diferents), un centre per nens amb necessitats especials. La gran majoria dels nens i nenes del centre estan diagnosticats de TEA, però també\nLa veritat és que sempre m’havia picat la curiositat sobre això de ser voluntària i, aquest passat any vaig tenir l’ocasió de fer-ho finalment en el temps de descompte, just al límit dels meus 30. Tenia l’oportunitat de col·laborar en un projecte que pintava més que interessant al Regne Unit\nEm dic Jade. Tinc 22 anys i vinc de Normandia, França. Vaig passar la meva entrevista per al meu SVE el 22 de desembre. Després de tres setmanes, el 8 de gener, ja estava camí a Barcelona per la meva nova vida pels 10 propers mesos. Reconec que quan em\nAquest any, la Fundació Catalunya Voluntària acollirà al mes de maig l’intercanvi juvenil “Start the Cha(i)nge”. L’intercanvi, que tindrà lloc a Vilanova i la Geltrú, es durà a terme amb la participació de 20 joves de Catalunya, Turquia, Lituània i Romania. Aquest intercanvi té com a tema principal el canvi\nCom podem abordar els problemes socials en les nostres comunitats locals? Aquest va ser un dels temes centrals del curs de formació “Changing realities”, que va tenir lloc de l’1 al 9 de febrer a Slavonski Brod, Croàcia. Joves constructors de pau que representen a 13 organitzacions de diferents països


7 març: Assemblea de dones - Indymedia Barcelona\n7 març: Assemblea de dones\nper repufw\t 03 mar 2009\n17 h plaça dels Àngels | Barcelona\nEnguany, coincidint amb la celebració del 8 de març, ens proposem ocupar els carrers de Barcelona. Perquè som moltes les dones que cada dia patim doblement els efectes de la crisi: precarització laboral, discriminació salarial, privatització de la salut i la cura...., les que cada dia sortim al carrer i amb les nostres vides mirem de canviar l’estructura jeràrquica patriarcal. Som moltes dones les que dia rere dia mirem de reapropiar-nos dels nostres cossos i reivindicar el nostre dret a l’autodeterminació lluny de la tutela contínua i normativista que ens intenta constrènyer.\nPerquè som moltes les que venim de llocs molt diversos: d’associacions de dones, de centres cívics, d’institucions, de centres socials okupats, de manifestacions, dels nostres petits-grans entorns laborals i personals, de les nostres cases i les nostres ciutats, pobles i barris. Hem decidit fer-nos sentir i ser visibles una vegada més en aquest espai que totes i tots compartim en les nostres lluites diàries: el carrer.\nEns diuen que el sistema capitalista patriarcal està en crisi a nivell internacional i que l’hem de salvar. Però nosaltres apostem per mirar d’eliminar-lo ara que es troba en qüestionament continu. Depèn per a qui pot ser una crisi dramàtica … Per a nosaltres és una oportunitat que no deixarem escapar.\nParlem de propostes, d’estratègies, d’accions, de línies de treball, d’objectius a curt i llarg termini… Trobem-nos, coneguem-nos, compartim-nos, escoltem-nos, enllacem-nos, unim-nos. Trobem-nos el dia 7 de març, a les 17 h a la plaça dels Àngels de Barcelona, per a construir alternatives feministes al sistema patriarcal.\nRe: 7 març: Assemblea de dones\nper Apu\t 05 mar 2009\nSuposo que a aquest acte contra la discriminació només podran accedir dones, oi?


Una selecció de regals prescindibles, però que us faran riure: quin us hauria agradat incloure a la vostra carta als Reis d’Orient?\nAmbientador amb aroma de bacó // www.fun-world.net\nActualitzada el 05-01-2021 16:55\nPotser encara sou a temps d’endur-vos una alegria el matí del 6 de gener! Si us avorreix obrir paquets per descobrir que, un any més, els Reis d’Orient us han portat una bufanda de color gris que abriga molt, una ampolla de perfum que odieu però encara no teniu el valor de confessar-ho o un pijama empelfat que centrarà, un hivern més, les burles dels vostres companys de pis, us presentem set regals una mica de mal gust, però molt divertits, que us poden animar el matí de Reis. Quin incloureu a la vostra carta als Reis d’última hora?\n• Per als incondicionals de Hitchcock: cortina de dutxa de terror\nSi les dutxes relaxants no són el vostre fort, aquesta cortina us mantindrà en suspens durant tot el bany. Per cert: la música de Hermann no està inclosa.\nCortina de dutxa de terror // www.fun-world.net\n• Per als fanàtics del menjar ràpid: ambientador amb aroma de bacó\nSi la vostra zona de confort és darrere d’una fregidora de bacó, aquest ambientador us ajudarà, on i quan vulgueu, a connectar amb una versió renovada del vostre jo interior.\n• Per als amants del cafè amb sentit de l’humor: tassa de cafè amb forma de tassa, però de vàter\nSi els dobles sentits i els jocs de paraules són el vostre fort i, a més, no podeu viure sense cafè, aquesta tassa (de vàter) us ajudarà a començar el dia de bon humor.\nTassa amb forma de vàter // www.amazon.com\n• Per als que fumen però voldrien deixar-ho: cendrer amb forma de pulmó que, a més, emet sons de tos\nSi fumeu però us estimaríeu més no fer-ho, aquest cendrer amb forma de pulmó que emet sons de tos es convertirà en l’objecte més odiat (o més estimat, en funció del dia) de casa vostra.\nCendrer amb forma de pulmó // www.totalcadeau.com\n• Per als hipocondríacs indecisos: el peluix del coronavirus\nSi no us podeu treure el Coronavirus del cap, aquest peluix us ajudarà a dormir. L’ha dissenyat una empresa de la Corunya i, a més, és solidari: part dels beneficis obtinguts de les vendes es destinaran a l’ONG Save the Children.\nEl peluix del coronavirus // www.laliada.com\n• Per als atrevits que vulgueu travessar la línia vermella del bon gust: els mitjons sandàlia\nSi sou dels que aprofiteu qualsevol ocasió per reivindicar el mal gust, aquests mitjons us obriran les portes a una nova lliga.\nMitjons sandàlia // www.munnygroovers.com\n• El regal no és a l’interior: capses de regals impossibles\nPrank-O ven capses buides de regals inventats irreverents i divertits, com ara espelmes de cera d’orella, cinturons per anar amb bicicleta, radiadors facials portàtils… El que hi poseu a dins dependrà de vosaltres!\nCapsa de regal impossible: orinal portàtil amb planta // www.pranko.com\nCapsa de regal impossible: calefactor facial // www.pranko.com\nCapsa de regal impossible: cinturó per anar amb bicicleta // www.pranko.com\nEsperem que us hagi agradat la nostra tria, i recordeu: aquesta nit, una vegada hàgiu gaudit de les tradicionals cavalcades per la televisió , toca anar a dormir d’hora per deixar que els Reis d’Orient facin la seva feina.\n11-12-2020 21:03 ‘ISLÀNDIA’\nNou idees de regals originals i solidaris per fer aquest Nadal


07.01.15 Dret a Decidir : Caminem junts | Ajuntament de Caldes d'Estrac\n07.01.15 Dret a Decidir : Caminem junts\nHo va escriure Vicenç Partal (periodista, director de Vilaweb) al març de 2012 i ho diem ara nosaltres. “ La independència és a tocar, però necessita tota la gent possible i que tota treballi per a fer-la possible”.\nCiU de Caldes subscriu totalment aquestes paraules i no només això, les ha traduït i tradueix en fets concrets. Ha aprovat mocions, s’ha pronunciat favorable a la Consulta del 9N i ha endegat el cicle sobre el “Dret a Decidir” per a difondre la màxima informació possible. També s’ha adherit a la celebració del Tricentenari i la commemoració del “Combat de Caldes” va en el mateix sentit.\nLa més recent però ha estat la d’incorporar Caldes a l’Associació de Municipis per la Independència (AMI) que agrupa a la majoria dels ajuntaments catalans. Tal com vam dir el dia en què es va aprovar: Es tracta de formar part d’una Associació que té com a finalitat compartir idees, iniciatives legals i cíviques, experiències i en general, tot allò que pugui ser útil per a dur el poble de Catalunya cap a la independència, treballant per la defensa dels drets nacionals i conscienciant a la ciutadania per a que puguin exercir el seu dret a decidir.\nNo sabem si tots els caldencs i caldenques són independentistes, però pensem que la majoria sí. Tenim clar però que a tots els encantaria poder votar per dir el que pensen. Bé, a tots no. Els regidors socialistes ni volen votar, ni volen que es voti, tal com van dir al darrer ple. I el Sr.Rangel, tampoc !. Ho ha deixat clar, votant (ell sí !) al Congrés dels Diputats.\nCom va dir el nostre portaveu Àngel Rusiñol, al Ple, nosaltres fem el que fem perquè n’estem convençuts. No perquè ens obligui ni ens mani cap circumstància menor. Som de llarga trajectòria i sempre ens ha mogut la convicció de lluitar per fer de Catalunya un país lliure, democràtic i modern, començant, és clar, per fer-ho en el nostre entorn més immediat: el nostre poble, Caldes d’Estrac\nPer això diem que caminem junts, perquè només junts ho podem aconseguir !!!.


Activitats infantils gratuïtes als mercats municipals de Sabadell per Sant Jordi | Diari Sant Quirze\nInici » a-ultimesnoticies » Activitats infantils gratuïtes als mercats municipals de Sabadell per Sant Jordi\nCULTURA / LITERATURA. La festivitat de Sant Jordi arriba també als mercats municipals de Sabadell. El Mercat Central acull activitats infantils i gratuïtes al llarg de la setmana: divendres dia 22, de 6 a 8 de la tarda i dissabte, 23 d’abril, al matí d’11 a 13h hi haurà el taller per “Fer roses delicioses”, a càrrec de l’Arca Temàtica. I encara el divendres 29 d’abril a la tarda tindrà lloc un taller de titelles de fil, amb Activijoc.\nEl mateix 23 d’abril als Mercats de Campoamor i de Torre-romeu hi haurà tallers d’elaboració de roses i dracs d’11:30 a 13:30h. Al Mercat dels Merinals també hi haurà tallers de punts de llibre i roses saludables, en el mateix horari de matí.\nI com a novetat aquest any, gràcies a la col·laboració amb Biblioteques, es regalaran llibres de segona mà als participants als tallers del mercat de Torre-romeu i a totes aquelles persones que comprin a les parades del mercat i al bar de l’equipament. D’aquesta manera, des de l’Ajuntament es promou i s’aposta per donar una nova oportunitat als llibres de segona mà i, amb l’objectiu de conscienciar sobre el consum responsable –també de llibres–, la clientela del Mercat de Torre-romeu rebrà un llibre gratuït i de segona mà per les seves compres.\nA més, el Mercat de la Creu Alta obsequiarà aquest dissabte amb una rosa les persones que conservin els tiquets de compra (per valor mínim de 10 euros de dos compres diferents) i els presentin al punt d’informació.\nAjuntament de Sabadell Diari Sant Quirze mercat municipal News SQ Sabadell\t2022-04-19


Notícies - La crisi continua maltractant el sector de l'automòbil\nEl sector de l'automòbil assegura que no viu un bon moment\nel 4/ago/11 Judit Fàfila Societat PDF\nLes matriculacions d'automòbils han tancat a Sant Cugat el primer semestre de l'any amb una davallada de vendes. Així la ciutat segueix la tendència a la baixa del 4% amb què tanca aquest període el sector automobilístic a l'Estat espanyol. Els concessionaris consultats per Cugat.cat han atribuït el descens de vendes a la situació ecòmica i a la manca de crèdits pel consum.\nEl mes de juliol tanca amb un balanç pessimista que incrementa el malestar de l'any anterior en el sector automobilístic.\nLa diferència de la caiguda de vendes entre particulars i empreses és notable. Mentre que les compres d'empreses manifesten un petit augment, les compres de particulars cada cop són menors, arribant fins a una caiguda d'un 50%. Així ho ha explicat el gerent d'Opel Autocugat, Josep Maria Negre, que considera que el proper semestre encara serà pitjor i que la crisi financera i la manca de crèdits són les responsables de la greu situació que travessa el sector.\nNo s'ha donat ni un cèntim al consum. Aquest és el País on estem. Tindrem un segon semestre encara molt pitjor que aquest primer, que ha estat molt dur.\nD'altra banda el concessionari Citroën de la nostra ciutat, Autos Vilarasau, ha confirmat la mala situació que travessa el sector, ja que asseguren que les dades no han millorat respecte l'any passat.\nAmb la finalització al 2010 de la subvenció de 2.000 euros per la compra d'un vehicle (Pla 2000E), que va fer caure un 24% la venda d'automòbils a Catalunya, així com de l'increment de l'IVA decretat pel govern de l'Estat espanyol, les xifres de vendes d'automòbils per aquest 2011 continuen sent negatives pel sector.


L' espai de la Serra: NOVA FEDERACIÓ D'ENTITATS VEÏNALS - Esther Rovira\nNOVA FEDERACIÓ D'ENTITATS VEÏNALS - Esther Rovira\nEn formen part les associacions de l'Horta Vermella, Serra-de-senferm, la Calla, barri d'Osona, Santa Anna, Remei, Caputxins, la Guixa, Sucre, carrer Sant Pere, plaça Moragas, ronda Ausetans i Sant Llàtzer.\nDesprés de diversos intents fallits i d'anys de treball, la Federació d'Entitats Veïnals de Vic ja és una realitat.\nEstà formada per 13 associacions de la ciutat i només hi falten les comissions de festes dels carrers de Gurb i la Riera i la de la Pietat amb les quals encara s'està negociant per les seves especificitats ja que no treballen com a associacions de veïns pròpiament.\nFacilitar la vida de les associacions de veïns és l'objectiu de la nova Federació d'Entitats Veïnals de Vic. La idea no és nova i fa anys ja es va intentar impulsar una coordinadora per sumar esforços tot i que el projecte no va funcionar. Ara però les associacions i entitats veïnals han optat per federar-se i d'aquesta manera s'ha pogut crear la primera gran entitat de la ciutat que agruparà tots els barris i que permetrà aprofitar sinèrgies.\nÉs per això que la primera actuació de la federació ha estat crear un banc de recursos compartits per tal que totes les associacions puguin utiitzar materials i locals de les altres entitats. Tot i així, la nova federació s'ha plantejat objectius més ambiciosos de cara al finançament de les seves activitats.\nLa Federació està formada per les 13 grans associacions de veïns de Vic i només hi falten les associacions de la Riera i de la Pietat que estan negociant associar-se i representar el nucli antic de la ciutat i la comissió de festes del carrer de Gurb que té dues associacions que s'alternen i que s'ha de negociar qui estarà a la federació.\nDe moment la nova entitat municipal ja té la seu social al Casino de Vic i ha començat a treballar en la construcció d'una pàgina web.


La història impossible d'en Sebastian Cole - Llibreria Bookman\nInici / Infantil i Juvenil / Narrativa infantil (6 a 12 anys) / La història impossible d’en Sebastian Cole\nL’Oleg i l’Emma han estat jugant a un joc durant tot el curs: inventar-se un tercer amic. Així passen l’estona. Un dia s’inventen en Sebastian Cole, un nen capaç de fer milions de bogeries. Ningú que hi toqui es creuria que existeix algú com ell… Però un dia en Sebastian Cole apareix al cau secret de l’Emma i l’Oleg a bord d’una nau espacial de cartró. ÉS IMPOSSIBLE. I encara no saben que estan a punt de passar moltes més coses impossibles.\nquantitat de La història impossible d'en Sebastian Cole\nData de l’Edició: 14/10/20